ai4bharat/Pralekha huggingface dataset:
اسٹیل کی وزارت
معدنی اور دھات سے متعلق شعبے میں وسائل کی کارکردگی اور سرکلر معیشت پر بین الاقوامی کانفرنس 25 اگست سے نئی دہلی میں منعقد ہوگی
اسٹیل کے مرکزی وزیر جناب جیوترادتیہ ایم سندھیا 26 اگست 2022 کو افتتاح کریں گے
انڈین انسٹی ٹیوٹ آف میٹلز، دہلی چیپٹر 25-27 اگست 2022 کے دوران پرگتی میدان ، نئی دہلی میں بین الاقوامی کانفرنس اور نمائش  کے 13ویں ایڈیشن کا انعقاد کرے گا۔ وزیر اعظم کے ویژن سے متاثر ہو کر، اس سال کی کانفرنس کا موضوع "معدنی اور دھات سے متعلق شعبوں میں وسائل کی کارکردگی اور سرکلر معیشت" ہے۔ کانفرنس کا مقصد سرکلر معیشت کو فروغ دینے کے لیے طویل المدتی اقدامات کی نشاندہی کرنا ہے تاکہ قدرتی خام معدنیات کے اخراج پر انحصار کو کم کیا جا سکے اور دھات کی صنعت کے لیے ماحول دوست، لاگت سے مؤثر، توانائی کی بچت کی حکمت عملیوں، پالیسیوں اور طریقوں کو تیار کرنے کے لیے سفارشات اور نقطہ نظر تیار کیے جائیں۔
کانفرنس کا افتتاح اسٹیل اور شہری ہوا بازی کے مرکزی وزیر جناب جیوترادتیہ ایم سندھیا 26 اگست 2022 کو کریں گے۔
میٹل سیکٹر کوجی ایچ جی کے بڑے اخراج اور اس سے نمٹنے کے لیے تکنیکی اختیارات کی عدم دستیابی کی وجہ سے "ختم کرنا مشکل" سیکٹر سمجھا جاتا ہے۔ اس کو سرکلرمعیشت کے اصول کو اپنا کر حل کیا جا سکتا ہے ،کیونکہ ری سائیکلنگ میں توانائی کی ضرورت 70-90 فیصدتک کم ہو جاتی ہے۔ متعلقہ ٹیکنالوجیز پر مبنی سرکلر اقدامات کو اپنانے سے ایک پائیدار دھات سے متعلق شعبے کی تشکیل میں مدد مل سکتی ہے ،جو مضبوط سرکلر معیشت کے لیے کم کرنے، ری سائیکل کرنے، دوبارہ استعمال کرنے، بازیافت کرنے، دوبارہ ڈیزائن کرنے اور دوبارہ تیار کرنے کے 6 آر کے اصولوں کو اپنانے میں مدد دے سکتی ہے۔
اسٹیل کو معیشت کی ریڑھ کی ہڈی کے طور پر شمار کیا جاتا ہے اور غیر فیرس دھاتیں جیسے ایلومینیم، تانبا، زنک اور سیسہ بڑے پیمانے پر پاور ٹرانسمیشن، برقی آلات، ہوا بازی اور دیگر صنعتی اطلاقات میں استعمال ہوتے ہیں۔ ہندوستان کے پاس لوہے، ایلومینیم، تانبا، زنک، سیسہ، کرومیم، مینگنیج وغیرہ کے قابل قدر ذخائر ہیں۔ فیرس اور غیر فیرس دونوں دھاتوں کی صنعتیں ملک کی اقتصادی ترقی میں اہم کردار ادا کرتی ہیں۔
کانفرنس میں ملک اور بیرون ملک دھات اور معدنی صنعتوں کی نمائندگی کرنے والے کئی سرکردہ ماہرین/سائنسدان/ٹیکنالوجسٹ شرکت کریں گے۔ یہ کانفرنس وسائل کی کارکردگی، دبلی پتلی دھاتوں کے استعمال، سلیگ اور کو-پروڈکٹس کا استعمال، توانائی، اور ماحولیات، ڈیکاربونائزیشن اور سبز دھات کی پیداوار جیسے شعبوں میں رونما ہونے والے تازہ ترین رجحانات اور اختراعات پر تبادلہ خیال کرنے کے لیے ایک پلیٹ فارم فراہم کرے گی۔
بین الاقوامی کانفرنس کے ساتھ ساتھ ہیوی انڈیا پرائیویٹ لمیٹڈ کے اشتراک سے کئی قومی اور بین الاقوامی تنظیموں کی شرکت کے ساتھ ایک نمائش بھی منعقد کی جا رہی ہے۔ اس نمائش کے ایک حصے کے طور پر کٹنگ اور ویلڈنگ کے آلات، مشین ٹولز، مشینری، انجینئرنگ اور مینوفیکچرنگ، ہینڈ ٹولز اور فاسٹنر سے متعلق چھ دیگر نمائشیں بھی منعقد کی گئی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔


U-9481
(Visitor Counter : 158
شہری ہوابازی کی وزارت
اُڑان کے تحت 8 مزید ہوائی راستوں کا آغاز
نئی دہلی،20 جولائی ملک بھر میں علاقائی کنیکٹیویٹی کو مزید وسعت دینے کے لیےوزارت شہری ہوا بازی کی علاقائی کنیکٹیویٹی اسکیم/ اُڑے دیش کا عام ناگرک- اڑان اسکیم کے تحت 8 مزیدہوائی راستوں کا آغاز ہوگیا ہے۔
|
|
روانگی کے ایئر پورٹ 
|
|
آمد کے ایئرپورٹ 
|
|
آپریٹر
|
|
سفر کی تاریخ
|
|
میسور 
|
|
حیدرآباد 
|
|
الائنس ایئر
|
|
19 جولائی 2019
|
|
حیدرآباد 
|
|
میسور 
|
|
الائنس ایئر
|
|
19 جولائی 2019
|
|
میسور 
|
|
گوا
|
|
الائنس ایئر
|
|
19 جولائی 2019
|
|
گوا
|
|
میسور 
|
|
الائنس ایئر
|
|
19 جولائی 2019
|
|
میسور 
|
|
کوچین 
|
|
الائنس ایئر
|
|
19 جولائی 2019
|
|
کوچین 
|
|
میسور 
|
|
الائنس ایئر
|
|
19 جولائی 2019
|
|
کولکاتہ 
|
|
شیلانگ 
|
|
انڈی گو 
|
|
20 جولائی 2019
|
|
شیلانگ 
|
|
کولکاتہ 
|
|
انڈی گو 
|
|
20 جولائی 2019
اس کے ساتھ ہی اڑان کے تحت آنے والے ہوائی راستوں کی تعداد 194 ہوگئی ہے۔
۔ ۔ ۔ ۔ ۔ ۔ ۔ ۔ ۔

U. No. 3289
(Visitor Counter : 51
وزارت اطلاعات ونشریات
ویلنٹینا میں برازیل کے ایک مخنث طالب علم کو درپیش سماجی بائیکاٹ سے نمٹنے کی کوشش کی گئی ہے : ڈائریکٹر کیشیو پریرا دوس سانتوس
برازیل کے 80 فی صد مخنث طلباء اسکول چھوڑ دیتے ہیں اور کئی کو عصمت فروشی پر مجبور کیا جاتا ہے
نئی دلّی ، 22 جنوری / ‘‘ اگر ہمیں حقائق کو تبدیل کرنے کی ضرورت ہے تو ہمیں اِس مسئلے کو زیادہ اجاگر کرنا چاہیئے ۔ برازیل میں مخنثوں کی حالت درست نہیں ہے ۔ لا علمی کی وجہ سے ، اُن کے خلاف امتیاز ہوتا ہے اور انہیں منافرت پر مبنی جرائم کا سامنا کرنے کے ساتھ ساتھ بہت سے تعصب کا سامنا کرنا پڑتا ہے ۔ اُن کی مختلف شناخت کی وجہ سے کئی طلباء اسکول چھوڑ دیتے ہیں کیونکہ اسکول کا ماحول اُن کے لئے بہت نا موافق ہوتا ہے ۔ برازیل میں یہ ایک بڑا معاملہ ہے ، جہاں بڑی تعداد میں لوگ تیسری صنف سے تعلق رکھتے ہیں ۔ سماجی بائیکاٹ پر روشنی ڈالنے کی ہماری خواہش نے ہمیں ویلنٹینا بنانے کی ترغیب دی ۔ یہ فلم ، اِس مسئلے کو زیادہ اجاگر کرکے حقائق کو تبدیل کرنے کی ہماری کوشش ہے ۔ ’’ یہ بات ویلنٹینا فلم کے برازیل کے ڈائریکٹر کیسیو پریرا دوس سانتوس نے کہی ، جنہوں نے بتایا کہ اُن کی فلم میں 17 سالہ مخنث برازیلی لڑکی کی کہانی کو پیش کیا گیا ہے ، جس کا واحد مقصد اپنی والدہ کے ساتھ عام زندگی گزارنا ہے ۔ پہلی فلم ڈائریکٹ کرنے والے اور اسکرپٹ رائیٹر ، آج 22 جنوری ، 2021 ء کو گوا کے پناجی میں بھارت کے 51 ویں بین الاقوامی فلم فیسٹیول میں ایک پریس کانفرنس سے خطاب کر رہے تھے ۔ اس فلم کو ساؤ پولو کے بین الاقوامی فلم فیسٹیول میں برازیل کی بہترین فکشن فیچر فلم کے ایوارڈ سے نوازا جا چکا ہے ۔
یہ فلم ایک نو جوان مخنث خاتون کی زندگی میں در پیش مشکلات کی عکاسی کرتی ہے ، جو اُسے دوسروں سے مختلف ہونے کی وجہ سے اٹھانی پڑتی ہیں ۔ اُس نے اپنا نام اسکول میں لکھوانے کی کوشش کی لیکن اسکول نے ، اُس کے والد کے دستخط طلب کئے ، جب کہ وہ صرف ماں کے سائے میں ہی پرورش پا رہی تھی ۔ آخر کار وہ تمام مشکلات کا سامنا کرنے میں کامیاب ہوئی ۔ یہی چیز اس فلم میں دکھائی گئی ہے ۔
جناب سانتوس نے بتایا کہ ‘‘ انہوں نے انتہائی اہم سماجی مسئلے پر یہ فلم بنائی ہے ۔ ویلنٹینا بنانے کا ، اُنہیں سات سال پہلے خیال آیا تھا ۔ انہوں نے بتایا کہ 8 مختصر فلمیں بنانے کے بعد ، وہ فیچر فلم بنانے کے لئے ایک موضوع کی تلاش میں تھے ۔ کافی تحقیق کے بعد ہم نے یہ پایا کہ برازیل کے 80 فی صد مخنث طلباء صرف سماجی بائیکاٹ کی وجہ سے ہی اسکول چھوڑ دینے پر مجبور ہو جاتے ہیں ۔ یہ برازیل میں ایک بہت بڑا سماجی مسئلہ ہے ۔ ’’
ویلنٹینا کا رول پہلی مرتبہ کام کرنے والی اداکارہ تھیسا وییون بیک نے ادا کیا ، جو ایک مخنث ہیں ۔ جناب سانتوس نے بتایا کہ ‘‘ ہم نے محسوس کیا کہ فطری جذبات کی عکاسی کے لئے اِن کی ضرورت ہے ۔ یہ ایک اہم فیصلہ تھا کیونکہ یہ فلم ایسے لوگوں کو در پیش محرومی کے بارے میں بتاتی ہے ۔ ’’
ڈائریکٹر سانتوس نے ، اُن کی فلم کی نمائش کرنے کے لئے شکریہ ادا کرتے ہوئے کہا کہ پہلی مرتبہ میری فلم افّی میں ایک بڑی اسکرین پر دکھائی گئی ہے اور یہ میرے لئے ایک بڑا اعزاز ہے ۔ ہم ویلنٹائن کو دیکھنے کے لئے برازیل سے یہاں آئے ہیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 704
(Visitor Counter : 185
وزارت دفاع
بھارت اور اومان کے درمیان دو طرفہ مشترکہ مشق کے سلسلے میں تیزی
نئی دہلی،05 مارچ2019؍النگاہ سوئم مشق، اومان میں جبل الاخدر پہاڑیوں پر 12 سے 25 مارچ 2019ءکے درمیان کی جائیں گی۔ اس مشق کے دوران حربوں دونوں ملکوں کی فوجیں ہتھیاروں کے استعمال اور فائرنگ میں مہارت اور تجزیہ سے ایک دوسرے کو واقف کرائیں گی، جس کا مقصد نیم شہری پہاڑی علاقے میں، دہشت گردوں کے خلاف مشترکہ کارروائی میں اضافہ کرنا ہے۔
بھارت-اومان دوطرفہ حفاظتی تعلقات2006ء میں شروع ہوئے تھے جب سے بھارت-اومان مشترکہ فوجی تعاون کی میٹنگ ہوئی تھی۔
النگاہ سوئم، پہلی دو مشترکہ مشقوں کے بعد شروع کی گئی تھی، جس کا انعقاد اومان میں جنوری 2015ء میں کیا گیا تھا اور بھارت میں مارچ 2017ء کو بالترتیب کیاگیاتھا۔ اس طرح کے مشقیں دونوں ملکوں کی بحریہ اور فضائیہ کے درمیان بھی کی گئی۔ جس بحر ہند کے خطے کے دو اہم ملکوں کے درمیان بڑھتی ہوئی دو طرفہ فوجی اور اہم شراکت داری کو اجاگر کرتی ہیں۔
بھارتی فوج کے دستے کی 4افسران، 9جونیئر کمیشنڈ آفیسرز اور گڈھوال رائفلز کی دسویں بٹالین کے 47دیگر فوجی، نمائندگی کریں گے۔ اس طرح کا عملہ ؍اومان کی شاہی فوج کے جبل دستہ  بھی کرے گا۔ دونوں فوجوں کے سینئر افسران پر مشتمل مشاہد و فد اس مشق کا جائزہ لے گا، جو 25 مارچ 2019ء کو ہوگی۔اس مشن کے لئے دونوں ملکوں کی فوجوں کے درمیان ایک دوسرے کی صلاحیتوں کو سمجھنے اور تعلقات کو اور زیادہ مضبوط بنانے میں کافی دور رس اثرات مرتب ہوں گے۔
م ن۔ا س۔ن ع
U: 1384
(Visitor Counter : 69
وزارت دفاع
وزیر دفاع جناب راجناتھ سنگھ نے جیسلمیر میں منعقدہ پانچویں بین الاقوامی آرمی اسکاٹ ماسٹرس مسابقہ 2019 کے فاتحین کو اعزاز سے نوازا
انڈین آرمی نےجامع طریقے سےپہلی مرتبہ حصہ لیتے ہوئے اس مسابقے میں جیت حاصل کی
نئی دہلی، 16اگست 2019، وزیردفاع جناب راجناتھ سنگھ نے آج راجستھان کےجیسلمیر ملٹری اسٹیشن میں6اگست تا14اگست 2019 کے دوران منعقدہ پانچویں بین الاقوامی آرمی اسکاٹ ماسٹرس مسابقہ 2019 کے فاتحین کو اعزاز سے نوازا۔
پہلی مرتبہ حصہ لیتے ہوئے انڈین آرمی نے آسانی کے ساتھ مسابقہ جیت لیا۔ اس مسا بقے میں آرمینیا، بیلا روس، چین، قزاخستان، ہندوستان ، روس، سوڈان اورازبیکستان پر مشتمل کل آٹھ ٹیموں نے شرکت کی۔
فاتحین کو میڈل اور ٹرافی پیش کرتے ہوئے وزیر دفاع جناب راجناتھ سنگھ نے ان کی شاندار کارکردگی کے لئے انہیں مبارک باد پیش کی اور مسابقے میں حصہ لینے والی تمام آٹھ ٹیموں کے لئے بہترین مستقبل کی نیک خواہشات پیش کی۔
جناب راجناتھ سنگھ نے کہا کہ گزشتہ دس دن کے دوران تمام حصہ لینے والی ٹیموں نے اس سخت مقابلے میں غیر معمولی ہنر کا مظاہرہ کیا۔ ان ٹیموں میں قابل ذکر یکسوئی، انہماک اور صلاحیت کے ساتھ ساتھ بہترین ٹیم ورک کا بھی مظاہرہ کیا۔ انہوں نے امید ظاہر کی کہ مسابقے کے دوران پیدا ہوئے دوستی کے مراسم شرکت کرنے والے ملکوں کے درمیان بہتر تعلقات قائم کرنے میں مدد فراہم کریں گے۔
جناب راجناتھ سنگھ نے کہا کہ اس مسابقے میں شرکت کرنے والے ملکوں کے ساتھ ہندوستان کے نہایت دوستانہ اور خوشگوار رشتے ہیں۔ ہم طویل عرصے سے روس کے ساتھ گہرے اور اسٹریٹجک رشتے رکھتے ہیں۔انہوں نے مزید کہا کہ ہر سال ہم روس کے ساتھ دو طرفہ فوجی مشق اندرا کا اہتمام کرتے ہیں۔جناب راجناتھ سنگھ نے کہا کہ چین سالانہ دو طرفہ مشق‘‘ ہینڈ ان ہینڈ’’ میں شرکت کرتا ہے۔اس کے ذریعہ ہمیں ایک دوسرے کے ساتھ بہترین سمجھداری قائم کرنے میں مدد ملتی ہے۔انہوں نے کہا کہ ہندوستان کے وسطی ایشیا کے تمام ملکوں مثلاً آرمینیا، بیلا روس، قزاخستان اور ازبیکستان کے ساتھ تاریخی رشتے ہیں۔اس میں تجارتی اور تہذیبی رشتے بھی شامل ہیں۔
سوڈان کے سلسلے میں جناب راجناتھ سنگھ نے کہا کہ ہندوستان نے ایک دہائی سے زائد عرصے سے اقوام متحدہ قیام امن فوج کے تحت اپنا انمول تعاون پیش کیا ہے۔
وزیر دفاع نے کہاکہ ہندوستان دنیا بھر کے تمام ملکوں کے ساتھ رشتوں کو بہتر بنانے کا خواہاں ہے۔
اس موقع پر ازبیکستان کے سفیر جناب فرہاد آرزیف، چیف آف آرمی اسٹاف جنرل بپن راوت، جنوبی کمانڈ کے جنرل آفیسر کمانڈنگ انچیف لیفٹیننٹ جنرل ایس کے سینی کے علاوہ دوست ممالک سے تعلق رکھنے والے وفود کے سربراہان، دیگر شرکت کرنے والے افراد اور معزز مہمانان موجود تھے۔
انڈین آرمی کی ٹیم نے صحرائے تھار کے سخت موسم اور دشوار صحرائی حالات میں دس مہینے تک کی سخت ٹریننگ کی۔ اس ٹیم کے انتخاب اور ٹریننگ کا عمل جنوبی کمانڈ کے زیر نگرانی انجام پایا تھا۔
اس پروقار مسابقے کے انعقاد کے لئے جیسلمیر فوجی اڈے پر عالمی معیار کے بنیادی ڈھانچے تعمیر کئے گئے تھے۔ان میں6.7 کلو میٹر سے زائد کی دوری پر پھیلے ہوئے 15 مشکلات کے حامل انفینٹری جنگی گاڑیوں کے لئے چیلنج سے بھرپور کورس اور1.3 کلو میٹر کی دوری پر پھیلے ہوئے22رکاوٹوں کے حامل اسکاٹ ماسٹرس ٹیموں کے لئے دوسرا مشکل ترین رکاوٹ کورس شامل ہیں۔آسان طریقے سے مناسب انداز میں مسابقے کے انعقاد کے لئے مسابقے میں شرکت کرنے والی تمام ٹیموں اور ججوں کے بین الاقوامی پینل بشمول شریک میزبان، روس کی جانب سے خوب داد وتحسین حاصل ہوئی۔
م ن۔م ع۔رض
U- 3746
(Visitor Counter : 38
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ ناگالینڈ میں دیما پور سے کوہیما روڈ تک  4 لین پر مشتمل 14.93 کلومیٹر کا سڑک منصوبہ اس سال مکمل ہوجائے گا
سڑک نقل و حمل اور شاہراہوں کے مرکزی وزیر جناب نتن گڈکری نے سلسلہ وار ٹویٹس میں کہا ہے کہ ریاست ناگالینڈ میں دیماپور سے کوہیما روڈ تک  4 لین پر مشتمل 14.93 کلومیٹر طویل سڑک منصوبہ اس سال مکمل ہو جائے گا۔ انہوں نے کہا کہ اس پروجیکٹ میں 387 کروڑ روپے کی سرمایہ کاری کی گئی ہے۔
جناب گڈکری نے کہا کہ یہ پروجیکٹ نہ صرف ناگالینڈ اور منی پور کے درمیان بہتر رابطہ فراہم کرے گا، بلکہ سفر کے وقت کو بھی کافی حد تک کم کرے گا۔ انہوں نے کہا کہ وزیر اعظم جناب نریندر مودی کی قیادت میں ہم ملک میں بہترین سڑک کا بنیادی ڈھانچہ فراہم کرنے کے وژن کے ساتھ کام کر رہے ہیں۔
ٹیکسٹائلز کی وزارت
پٹ سن کی بوریوں کی غیر قانونی در آمد
نئی دہلی،26؍جولائی،ٹیکسٹائل کی مرکزی اسمرتی زوبین ایرانی نے آج لوک سبھا میں ایک سوال کا تحریری جواب دیتے ہوئے ایوان کو مطلع کیا کہ پٹ سن کی بیوریوں کی غیر قانونی در آمد سے متعلق انڈین جوٹ ملز ایسوسی ایشن  کی رپورٹوں کی وجہ سے حکومت نے پٹ سن اور پٹ سن کے ٹیکسٹائل کنٹرول آرڈر 2016 کے تحت 23 مئی 2017 کو ایک نوٹیفکیشن کے اجراء سمیت کئی اقدامات کئے ہیں، جس میں جوٹ کا سامان بنانے والوں ، در آمد کاروں اور تاجروں کو ہدایت دی گئی ہے کہ پٹ سن اور پٹ سن کے ٹیکسٹائل کی اشیاء پر مخصوص الفاظ چھاپیں۔ در آمد کی گئی اشیاء کی صورت میں ان بیگس پر میڈ اِن – جس ملک میں بنایا گیا ہے ، اس کا نام دینا ضروری ہے۔
19 جولائی 2019 تک 493 در آمد کاروں اور 331 تاجروں نے اپنے یونٹوں کا اندراج پٹ سن کے کمشنر کے دفتر میں کرایا ہے۔ ان کے لئے ضروری ہے کہ وہ در آمدات سے متعلق تفصیلات ہر مہینے فراہم کریں اور کسی بے ضابطگی کی صورت میں ایسے در آمد کاروں کا رجسٹریشن منسوخ کردیا جائے گا۔
جوٹ کمشنر کے دفتر نے 10 ستمبر 2015 کو ایک نوٹیفکیشن کے ذریعے جوٹ کی استعمال شدہ بوریوں کی در آمد کی اجازت ختم کردی تھی اور ریوینیو انٹلی جنس کے ڈائریکٹر جنرل کو بھی تحریر بھیجی تھی کہ وہ جوٹ کی استعمال شدہ بوریوں کی در آمدات سے متعلق معلومات فراہم کریں۔ کسٹم حکام سے درخواست کی گئی تھی کہ وہ پوری طرح چیکنگ کریں اور غیر قانونی در آمدات کے بارے میں جوٹ کے کمشنر کے دفتر کو رپورٹ کریں۔
محترمہ ایرانی نے بتایا کہ ابھی تک جوٹ کی پیکنگ کے سامان  ایکٹ – 1987 میں کوئی تبدیلی کرنے کی تجویز نہیں ہے۔
۔۔۔۔۔۔۔۔۔۔۔۔۔۔۔

U-3471
(Visitor Counter : 88
سماجی انصاف اور تفویض اختیارات کی وزارت
بزرگ شہریوں پر سروے
سماجی انصاف اور تفویض ختیارات کی وزیر مملکت محترمہ پرتیما بھومک نے آج لوک سبھا میں ایک تحریری جواب میں بتایا کہ 2011 کی مردم شماری کے مطابق ملک میں بزرگ شہریوں کی آبادی 10.38 کروڑ ہے۔ بزرگ شہری ایک کمزور گروپ ہونے کے ناطے چیلنجوں/ عدم تحفظ کا سامنا کرتے ہیں۔ نیشنل کرائم ریکارڈ بیورو کی رپورٹ 2021 کے مطابق، 2021 میں بزرگ شہریوں کے خلاف کل 26,110 جرائم ریکارڈ کیے گئے۔ نظم و نسق اور پولیس چونکہ ریاستوں کا معاملہ ہے اس وجہ سے، ان ایجنسیوں کے ذریعہ اس سلسلے میں ضروری کارروائی کی جاتی ہے۔
۔۔۔۔۔۔۔۔۔۔۔
ش ح۔ ا گ۔ ن ا۔
U- 14142
(Visitor Counter : 48
وزارت دفاع
جنرل انل چوہان نے چیف آف ڈیفنس اسٹاف کا عہدہ سنبھالا
قوم کی امیدوں کو پورا کرنے اور چیلنجوں سے مل کر نمٹنے کا عہد کیا
جنرل انل چوہان، پی وی ایس ایم، یو وائی ایس ایم، اے وی ایس ایم، ایس ایم، وی ایس ایم نے 30 ستمبر، 2022 کو چیف آف ڈیفنس اسٹاف  کے طور پر عہدہ سنبھال لیا۔ جنرل چوہان تینوں مسلح افواج کے تمام معاملات پر رکشا منتری کے پرنسپل ملٹری ایڈوائزر کے ساتھ ساتھ سیکرٹری کی حیثیت سے ملٹری افیئرز کے محکمہ کے سربراہ بھی ہوں گے۔ وہ چیفس آف اسٹاف کمیٹی  کے مستقل چیئرمین بھی ہوں گے۔
چارج سنبھالنے سے قبل میڈیا سے مختصر بات چیت میں جنرل چوہان نے کہا کہ سی ڈی ایس کے طور پر نامزد ہونا ان کے لیے فخر کی بات ہے۔ انھوں نے کہا کہ نئے سی ڈی ایس سے تینوں مسلح افواج، حکومت اور شہریوں کے درمیان امیدیں اور توقعات وابستہ ہیں جو وہ اپنی بہترین صلاحیتوں پر پورا اتریں گے۔ انھوں نے مزید کہا کہ ملک کو درپیش سیکیورٹی چیلنجز سے سروسز مشترکہ طور پر نمٹیں گی۔
قبل ازیں جنرل چوہان نے نیشنل وار میموریل پر پھولوں کی چادر چڑھا کر شہید ہونے والے جوانوں کو خراج عقیدت پیش کیا۔ انھوں نے چیف آف دی ایئر اسٹاف ایئر چیف مارشل وی آر چودھری، چیف آف آرمی اسٹاف جنرل منوج پانڈے، وائس چیف آف دی نیول اسٹاف وائس ایڈمرل ایس این گھورمڑے اور مسلح افواج کے دیگر سینئر افسران کی موجودگی میں ساؤتھ بلاک لان میں ٹرائی سروس گارڈ آف آنر کا بھی معائنہ کیا۔
وزیراعظم کا دفتر
وزیر اعظم نے بھارتی فضائیہ کے ذریعہ کووڈ سے متعلق چلائے جارہے آپریشنز کا جائزہ لیا
نئی دہلی، 28/اپریل2021 ۔ ایئرچیف مارشل آر کے ایس بھدوریا نے وزیر اعظم نریندر مودی سے آج ملاقات کی۔
انھوں نے وزیر اعظم کو کووڈ-19 سے متعلق صورت حال میں مدد کے لئے فضائیہ کے ذریعہ کی جارہی کوششوں کے بارے میں جانکاری دی۔
ایئر چیف مارشل آر کے ایس بھدوریا نے وزیر اعظم کو بتایا کہ تیز رفتاری سے ملک اور بیرون ملک کووڈ سے متعلق کاموں کو مکمل کرنے کے لئے انڈین ایئر فورس نے پورے ہیوی لفٹ فلیٹ اور خاطرخواہ تعداد میں میڈیم لفٹ فلیٹ کو ایک ہب اور اسپوک ماڈل میں چلانے کے لئے ہمیشہ تیار رہنے کا حکم دیا ہے۔ سبھی بیڑے کے لئے دن رات آپریشنز کو یقینی بنانے کے لئے ہوائی عملہ کو تیار کیا گیا ہے۔
دوسری طرف وزیر اعظم نے آکسیجن ٹینکروں اور دیگر ضروری اشیاء کے نقل و حمل کی رفتار، پیمانے اور تحفظ کو بڑھانے کی ضرورت پر زور دیا۔ وزیراعظم نے یہ یقینی بنانے کے لئے کہا کہ کووڈ سے متعلق کاموں میں مصروف فضائیہ کے اہلکار انفیکشن سے محفوظ رہیں۔ اس کے علاوہ انھوں نے کووڈ سے متعلق سبھی آپریشنز کے تحفظ کو یقینی بنانے کی ضرورت بھی بتائی۔
ایئر چیف مارشل آر کے ایس بھدوریا نے بتایا کہ فضائیہ سبھی شعبوں کو کور کرنے کے لئے بڑے کے ساتھ ساتھ اوسط حجم کے طیاروں کی تعیناتی کررہی ہے۔ انھوں نے وزیر اعظم کو کووڈ سے متعلق آپریشنز کے لئے مختلف وزارتوں اور ایجنسیوں کے ساتھ تیزی سے تال میل قائم کرنے کے لئے فضائیہ کے ذریعہ قائم ایک وقف کووڈ ایئر سپورٹ سیل کے بارے میں جانکاری دی۔
وزیر اعظم نے فضائیہ کے اہل کاروں اور ان کے اہل خانہ کی صحت کے بارے میں معلومات حاصل کیں۔ ایئر چیف مارشل آر کے ایس بھدوریا نے انھیں واقف کرایا کہ فضائیہ میں مکمل ٹیکہ کاری کوریج ہونے کے قریب ہے۔
انھوں نے وزیر اعظم کو یہ بھی بتایا کہ آئی اے ایف کے تحت آنے والے اسپتالوں میں کووڈ سہولتوں میں اضافہ ہوا ہے اور جہاں تک ممکن ہے شہریوں کو بھی ان میں آنے کی اجازت دی گئی ہے۔
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 137.67 کروڑ سے زیادہ ہوگئی
گزشتہ 24 گھنٹوں کے دوران تقریباً 15 لاکھ سے زیادہ ٹیکے لگائے گئے
شفایابی کی شرح فی الحال 98.39فیصد ہے،جو مارچ 2020 سے سب سے زیادہ ہے
گزشتہ 24 گھنٹوں کے دوران 6563 نئے معاملات سامنے آئے
بھارت میں سردست زیر علاج مریضوں کی تعداد 82267ہے جو572 دنوں میں سب سے کم ہے
جانچ کے بعد متاثر پائے جانے والے افراد کی ہفتہ وار شرح 0.60) فیصد) ہے جو گزشتہ 36 دنوں میں 1 فیصد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 1582079افراد کو کووڈسے بچاؤ کے ٹیکے لگائے گئے۔ اس کے ساتھ ہی بھارت میں کووڈ-19 سے بچاؤ کی ٹیکے کاری کی مجموعی تعداد 137.67 کروڑ  کو پار گئی۔ یہ ٹیکہ کاری 14491123سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,86,261
|
|
دوسری خوراک
|
|
96,45,996
|
|
صف اول کے کارکنان
|
|
پہلی خوراک
|
|
1,83,83,973
|
|
دوسری خوراک
|
|
1,67,72,043
|
|
18سے44 سال کی عمر کے افراد
|
|
پہلی خوراک
|
|
48,68,79,459
|
|
دوسری خوراک
|
|
29,37,59,017
|
|
45سے59سال کی عمر کے افراد
|
|
پہلی خوراک
|
|
19,15,95,978
|
|
دوسری خوراک
|
|
14,00,66,251
|
|
60 سال سے زیادہ عمر کے افراد
|
|
پہلی خوراک
|
|
11,97,15,150
|
|
دوسری خوراک
|
|
8,95,16,231
|
|
میزان
|
|
1,37,67,20,359
گزشتہ 24 گھنٹو ں کے دوران 6563 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  34187017 ہوگئی ہے۔
نتیجہ کے طور پر بھارت میں شفایابی کی شرح اس وقت 98.39 فیصد ہے جو مارچ 2020 سے سب سے زیادہ ہے۔
مرکز / ریاستوں اورمرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 15,000 ہزار سے نیچے رہنے کا رجحان پایا جاتا ہے اور یہ رجحان مسلسل 53دنوں سے برقرار ہے۔
گزشتہ 24 گھنٹوں کے دوران 6563نئے معاملات سامنے آئےہیں ۔
بھارت میں اس وقت زیر علاج مریضوں کی تعداد 82267 ہے ۔ فی الحال مریضوں کی مجموعی تعدادملک میں زیر علاج معاملوں کا محض 0.24 فیصد ہے۔ جو مارچ 2020 سے اب تک کی سب سے کم شرح ہے۔
جانچ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 8770552 ٹیسٹ کئے گئے۔ بھارت میں اب تک مجموعی طور پر 66.51 کروڑ سے زیادہ  ٹیسٹ منعقد کئےگئے ہیں۔
اب جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،زیر علاج مریضوں کی ہفتہ وار شرح 0.60فیصد پر قائم ہے جو کہ اس وقت گزشتہ 36دنوں سے 1 فی صد سے نیچے رہی ہے۔ زیر علاج مریضوں کی یومیہ تعداد کی فی الحال شرح 0.75 فیصد درج کی گئی جو گزشتہ 77دنوں میں2 فیصد سے نیچے اور 112دنوں میں 3فیصد سے نیچے رہی ۔
وزیراعظم کا دفتر
وزیر اعظم نے آسام اور پورے شمال مشرق میں پیٹرو کیمیکل سیکٹر کو تقویت دینے کی کوششوں کی تعریف کی ہے
وزیر اعظم جناب نریندر مودی نے آسام پیٹرو کیمکل پلانٹ سے بنگلہ دیش کے لئے پہلی میتھنول کھیپ کی تعریف کی ہے۔ یہ آسام کو پیٹرو کیمیکلس کے ایک بڑے برآمد کار کی حیثیت سے قائم کرنے کی ایک کوشش ہے۔ آسام کے وزیر اعلیٰ جناب ہیمنت بسوا شرما کی جانب سے ایک ٹوئیٹ کے جواب میں وزیر اعظم نے ایک ٹوئیٹ کیا:
’اس سے آسام اور پورے شمال مشرق میں پیٹرو کیمیکل سیکٹر کو تقویت حاصل ہوگی۔‘
نائب صدر جمہوریہ ہند کا سکریٹریٹ
نائب صدر جمہوریہ نے ایسٹر کے موقع پر عوام کو مبارکباد پیش کی
نائب صدر جمہوریہ جناب ایم وینکیا نائیڈو نے ایسٹر کے موقع پر عوام کو مبارکباد پیش کی ہے۔
پیغام کا متن مندرجہ ذیل ہے:
خدا وند یسوع مسیح کے دوبارہ جی اٹھنے کی علامت، ’ایسٹر‘ کے مبارک موقع پر میں اہل وطن کو تہہ دل سے مبارکباد پیش کرتا ہوں ۔
ایسٹر کامبارک موقع لوگوں کو یہ یاد دلاتا ہے کہ محبت نفرت سے زیادہ طاقتور ہے ، اور یہ کہ بھلائی کو برائی پر ہمیشہ فتح حاصل ہوگی۔
آیئے، تمام بنی نوع انسانیت کے تئیں جذبہ ترحم کے ساتھ ’ایسٹر‘ کا تیوہار منائیں۔ خدا کرے کہ یہ تیوہار ہماری زندگیوں میں امن اور ہم آہنگی لے کر آئے۔
محنت اور روزگار کی وزارت
جناب گنگوار نے کووڈ-19 کی وبا کے اثرات کا مقابلہ کرنے کے لئے بھارت کی عہد بستگی کا اعادہ کیا: آئی ایل سی کے 109ویں اجلاس سے خطاب کیا
نئی دہلی، 5/جون2021 ۔ محنت و روزگار کے مرکزی وزیر مملکت  جناب سنتوش گنگوار نے وبا کے اثرات کا مقابلہ کرنے اور اس کے خلاف مضبوط بننے کے لئے ہر ممکن کوشش کرنے کی سمت میں بھارت کی عہد بستگی کا اعادہ کیا ہے۔ کل شام یہاں آئی ایل سی کے 109ویں اجلاس کے تحت ناوابستہ تحریک کے وزرائے محنت کی ورچول میٹنگ سے خطاب کرتے ہوئے جناب گنگوار نے کہا کہ دنیا نے زندگی اور روزی روزگار کا نقصان، معیشت کی کساد بازاری، سماج کے سبھی طبقات پر منفی اثر دیکھا ہے اور خاص طور سے کمزور طبقات کے افراد زیادہ غیر محفوظ ہیں۔ انھوں نے کہا کہ صحت دیکھ بھال نظامات، سماجی تحفظ اور روزگار کے مواقع پیدا کرنے کے لئے بہتر حمایت کو یقینی بنانے کی ضرورت ہے۔ انھوں نے کہا کہ حکومتوں کو وبا سے نمٹنے اور پالیسی سطح پر ایک مؤثر ردّعمل کا اظہار کرنے کی ضرورت ہے، تاکہ تجارتی تسلسل، آمدنی کا تحفظ اور سب سے بڑھ کر سبھی کا بھلا کیا جاسکے۔
وزیر موصوف نے بتایا کہ بھارت نے بڑے پیمانے پر ٹیکہ کاری مہم چلائی ہے اور اب تک کل 223 ملین ٹیکے لگائے جاچکے ہیں۔ انھوں نے کہا کہ زندگی اور کسب معاش کی صورت حال میں غیرمعمولی تبدیلیاں آئی ہیں اور اب طریقۂ کار کے لئے نیا نقطہ نظر تیار فروغ دیا جانا چاہئے۔ ڈیجیٹل پلیٹ فارم کے استعمال نے چیلنج تو کھڑے کیے ہیں لیکن کافی زیادہ مواقع بھی دستیاب کرائے ہیں۔ انھوں نے کہا کہ بھارت نے گگ اور پلیٹ فارم ورکروں کے سماجی تحفظ کے لئے قانونی لائحۂ عمل بھی تیار کیا ہے۔
جناب گنگوار نے کہا کہ روزگار ایک اہم پہلو ہونے کے سبب، بھارت مختلف اسکیموں اور پروگراموں کے ذریعے صحت اور مالی محاذ پر بھی روزگار اور مدد دستیاب کرانے کے لئے اہم کوشش کررہا ہے۔ بھارت نے معیشت کو مضبوط کرنے کے لئے خودکفالت کی خاطر 27 ہزار ارب روپئے کے آتم نربھر بھارت پیکیج کا آغاز کیا ہے، جس میں اہل نئے ملازمین کے سلسلے میں حکومت کے ذریعے تنخواہ کے 24 فیصد تک ای پی ایف حصے داری کی ادائیگی بھی شامل ہے۔ اس کے علاوہ گزشتہ تین برسوں میں مدرا یوجنا کے تحت 9 ہزار ارب کے کولیٹرل فری لون کی تقسیم کی گئی ہے، جس میں خواتین کے تقریباً 70 فیصد کھاتے ہیں۔
وزیر موصوف نے کہا کہ دیہی بھارت کے لئے مہاتما گاندھی نریگا اسکیم کے تحت یومیہ مزدوری میں اضافہ کے نتیجے میں صرف گزشتہ مالی سال کے دوران 3.9 بلین افرادی یوم کا روزگار پیدا ہوا ہے۔